Muhammad al-Hurmuzfarhiy. (Abu Abdulloh) Muhammad ibn Ali ibn Muhammad ibn Ibrohim al-Hofiz al-Hurmuzfarhiy al-Marvaziy (hijriy 306-yil (milodiy 919-yil)da vafot etgan) — benuqson, ishonchli va rostgo‘y hofiz bo‘lgan. Iroq, Xuroson, Shom va Misrga borib, hadislarni jamlagan va ularni qog‘ozga tushirgan. Safar chog‘ida Imom ash-Shofiʼiyning kitoblarini eshitib, yozib olgan va o‘z yurtiga olib kelgan. U ulamolardan, ulamolar ham undan hadis rivoyat qilganlar.